

**ПРИЛОЖЕНИЕ 2-А**

ПРЕМАХВАНЕ НА МИТАТА

1. Всички мита, наложени от някоя от страните върху стоки с произход от другата страна, се премахват от датата на влизане в сила на настоящото споразумение, освен ако е предвидено друго в графиците на съответната страна, включени в настоящото приложение.

2. По отношение на премахването на митата от всяка от страните се прилагат следните поетапни категории в съответствие с член 2.6 (Намаляване и/или премахване на митата върху вноса) за митата, които не се премахват към датата на влизане в сила на настоящото споразумение:

а) митата върху стоките с произход, посочени в позициите от поетапна категория „3“ в графика на някоя от страните, отпадат на четири равни по размер годишни етапа с начало датата, на която настоящото споразумение влиза в сила, като след тази дата посочените стоки се освобождават от всякакви мита;

б) митата върху стоките с произход, посочени в позициите от поетапна категория „5“ в графика на някоя от страните, отпадат на шест равни по размер годишни етапа с начало датата, на която настоящото споразумение влиза в сила, като след тази дата посочените стоки се освобождават от всякакви мита;

в) задълженията по настоящото споразумение, засягащи митата, не се прилагат по отношение на позициите в поетапна категория „X“.

3. По отношение на стоките под определен тарифен код се посочват базовата митническа ставка и поетапната категория за този тарифен код в графика на всяка от страните за определяне на междинната митническа ставка на всеки етап на намаляване.

4. За целите на параграф 2 митническите ставки за междинните етапи се закръглят надолу поне до най-близката десета част от процентния пункт и/или по отношение на Съюза — до най-близкия евроцент, когато това е приложимо.

5. За целите на настоящото приложение и графика на всяка от страните всяко годишно намаление влиза в сила на първия ден на съответната година по определенията в параграф 6 от настоящото приложение.

6. За целите на настоящото приложение:

а) „година първа“ означава периодът от дванадесет месеца, който започва на датата на влизане в сила на настоящото споразумение;

б) „година втора“ означава периодът от дванадесет месеца, който започва една година след влизането в сила на настоящото споразумение;

в) „година трета“ означава периодът от дванадесет месеца, който започва две години след влизането в сила на настоящото споразумение;

г) „година четвърта“ означава периодът от дванадесет месеца, който започва три години след влизането в сила на настоящото споразумение;

д) „година пета“ означава периодът от дванадесет месеца, който започва четири години след влизането в сила на настоящото споразумение.

7. Допълнения 2-А-1 и 2-А-2 представляват неразделна част от настоящото приложение.

МИТНИЧЕСКА ТАРИФА НА СИНГАПУР

**Допълнение 2-А-1**

График за премахване на митата – Сингапур

1. В разпоредбите на настоящия график са използвани понятията от документа Търговска класификация, мита и акцизи на Сингапур (Singapore Trade Classification, Customs and Excise Duties, наричан по-долу „STCCE“) и тълкуването на тези разпоредби, включително обхвата на продуктите от подпозициите от графика, се урежда от общите забележки и забележките към разделите и главите от STCCE. Доколкото разпоредбите на настоящия график са идентични със съответните разпоредби на STCCE, разпоредбите на настоящия график имат същото значение като съответните разпоредби на STCCE.

2. В съответствие с член 2.6 (Намаляване и/или премахване на митата върху вноса) Сингапур премахва митата върху всички продукти с произход от Съюза от датата на влизане в сила на настоящото споразумение.

МИТНИЧЕСКА ТАРИФА НА СЪЮЗА

**Допълнение 2-А-2**

График за премахване на митата — Съюза

Общи забележки

1. Връзка с Комбинираната номенклатура (наричана по-долу „КН“) на Съюза: като цяло в разпоредбите на настоящия график са използвани понятията от КН и тълкуването на тези разпоредби, включително обхвата на продуктите от подпозициите от графика, се урежда от общите забележки и забележките към разделите и главите от КН. Доколкото разпоредбите на настоящия график са идентични със съответните разпоредби на КН, разпоредбите на настоящия график имат същото значение като съответните разпоредби на КН.

2. Базови митнически ставки: базовите митнически ставки в настоящия график отразяват ставките от Общата митническа тарифа на Европейската общност в сила към 1 януари 2010 г.

3. В съответствие с член 2.6 (Намаляване и/или премахване на митата върху вноса) Съюзът премахва митата върху всички продукти с произход от Сингапур съгласно настоящото споразумение от датата на влизане в сила на последното, с изключение на митата, изброени в митническата тарифа на Съюза.

Система на входни цени

4. В параграфи 5 — 7 от настоящото приложение са изложени изменения в схемата на входни цени, която Съюзът прилага за някои плодове и зеленчуци в съответствие с Общата митническа тарифа, предвидена в Регламент за изпълнение (ЕС) № 927/2012 на Комисията от 9 октомври 2012 г. (и последващите актове), и списък CXL на Съюза в рамките на СТО. По-специално, по отношение на включените в настоящото приложение стоки с произход от Сингапур се прилага схемата на входни цени, изложена в настоящото приложение, вместо схемата на входни цени, определена в Общата митническа тарифа, предвидена в Регламент за изпълнение (ЕС) № 927/2012 от 9 октомври 2012 г. (и последващите актове), и в списък CXL на Съюза в рамките на СТО.

5. По отношение на стоките с произход от Сингапур, за които Съюзът прилага своята схема на входни цени в съответствие с Регламент за изпълнение (ЕС) № 927/2012 на Комисията от 9 октомври 2012 г. и списък CXL на Съюза в рамките на СТО, адвалорните мита върху тези стоки отпадат в съответствие с поетапните категории, предвидени в графика на Съюза.

6. Специфичните мита, предвидени в Регламент (ЕО) № 948/2009 на Комисията от 30 Септември 2009 г., върху стоките от параграф 5 не подлежат на изискването за премахване на митата в съответствие с поетапните категории, определени в графика на Съюза. Вместо това специфичните мита се запазват за следните стоки:

| Код по КН 2013 г. | Описание |
| --- | --- |
| 0702 00 00 | Домати, пресни или охладени |
| 0707 00 05 | - Краставици |
| 0709 91 00 | -- Артишок (ангинарии) |
| 0709 93 10 | --- Тиквички |
| 0805 10 20 | -- Сладки портокали, пресни |
| 0805 20 10 | -- Клементинки |
| 0805 20 30 | -- Монреалски и сатсумаси |
| 0805 20 50 | -- Мандарини и wilkings |
| 0805 20 70 | -- Тангерини |
| 0805 20 90 | -- Други |
| 0805 50 10 | -- Лимони (Citrus limon, Citrus limonum) |
| 0806 10 10 | -- Трапезно грозде |
| 0808 10 80 | -- Други |
| 0808 30 90 | -- Други |
| 0809 10 00 | - Кайсии |
| 0809 21 00 | -- Вишни (Prunus cerasus) |
| 0809 29 00 | -- Други |
| 0809 30 10 | -- Брюнони и нектарини |
| 0809 30 90 | -- Други |
| 0809 40 05 | -- Сливи |
| 2009 61 10 | --- Със стойност, превишаваща 18 EUR на 100 kg нетно тегло |
| 2009 69 19 | ---- Друг |
| 2009 69 51 | ----- Концентрирани |
| 2009 69 59 | ----- Друг |
| 2204 30 92 | ---- Концентрирани |
| 2204 30 94 | ---- Други |
| 2204 30 96 | ---- Концентрирани |
| 2204 30 98 | ---- Други |

7. Размерът на специфичното мито, посочено в параграф 6, не надвишава по-ниската от двете стойности за специфичното мито съответно на преобладаващата прилагана митническа ставка за НОН или прилаганата митническа ставка за НОН, която е в сила на датата, непосредствено предшестваща датата на влизане в сила на настоящото споразумение.